Žiadosť o vyhotovenie občianskeho preukazu, vodičského preukazu a cestovného pasu sa podáva osobne, ústnym oznámením žiadateľa, na ktoromkoľvek oddelení dokladov okresného riaditeľstva PZ na území SR.  
Vodičský preukaz
Žiadateľ o vyhotovenie vodičského preukazu predloží platný doklad totožnosti a „starý vodičský preukaz“.  Držiteľ vodičského oprávnenia skupiny C, D predkladá potvrdenie o zdravotnej spôsobilosti od všeobecného lekára a potvrdenie o psychickej spôsobilosti od dopravného psychológa.
Držitelia VP, ktorí dovŕšili vek 65 rokov, sú povinní podrobiť sa pravidelným lekárskym prehliadkam každých päť rokov. Potvrdenie o zdravotnej spôsobilosti predkladá žiadateľ pri podaní žiadosti o vyhotovenie VP. 
(Ružový vodičský preukaz, je potrebné vymeniť do 31. 12. 2023)

Správny poplatok za vyhotovenia VP:
V lehote do 30 kalendárnych dní 	6,50 Eur      
V zrýchlenom konaní do 2 pracovných dní 	26 Eur                         
Občania nad 65 rokov 	0 Eur                                                  
Občiansky preukaz
Žiadateľ o vyhotovenie OP predkladá občiansky preukaz. Občan od 15 - 65 rokov je povinný pri podaní žiadosti o OP zadať BOK - bezpečnostný osobný kód.  
Správny poplatok závisí od veku občana, typu občianskeho preukazu a dôvodu podania žiadosti. Občania nad 60 rokov a osoby s ťažkým zdravotným postihnutím  - bez poplatku.  
Cestovný pas
Žiadateľ  o vyhotovenie CP predloží občiansky preukaz a skôr vydaný cestovný pas. Za občana mladšieho ako 15 rokov podáva žiadosť o vydanie cestovného pasu zákonný zástupca. 
Správne poplatky:
Občan starší ako 16 rokov	33 Eur 
Občan od 6 - 16 rokov	13 Eur
Občan mladší ako 6 rokov	 8 Eur	              
O vyhotovenie CP je možné požiadať aj v zrýchlenom konaní do 10 pracovných dni (dvojnásobok správneho poplatku) alebo do 2 pracovných dní (trojnásobok správneho poplatku).